3.5.2023
DA
Den Europæiske Unions Tidende
C 157/55
4. fremhæver den nøglerolle, som de lokale og regionale myndigheder spiller i at bidrage til udarbejdelsen af de nationale genopretningsplaner, udpege genopretningsområder og fastlægge indikatorer baseret på lokale prioriteter og lokalsam­ fundets behov, offentlig og privat medfinansiering, interessent- og borgerinddragelse og gennemførelse af lokale, integrerede, stedbaserede genopretningsforanstaltninger.
Udvalget fremhæver de lokale og regionale myndigheders nøglerolle med hensyn til at overvåge og indberette fremskridt hen imod målene for økosystemer i byerne og andre økosystemer, der ligger inden for de lokale administrative enheders grænser.
Det er vigtigt at sikre, at overvågning og indberetning ikke bliver unødigt byrdefuldt administrativt, og at digitale værktøjer kan anvendes til at lette arbejdet; 5. fastholder, at de lokale og regionale myndigheder bør udpege de relevante økosystemer, herunder de grønne byområder og det dermed forbundne kvantitative og kvalitative behov for udvikling, under hensyntagen til den lokale, integrerede byudvikling i tæt partnerskab med medlemsstaterne og forvaltningsmyndighederne for at sikre, at de lokale forhold, hvad angår byernes struktur og naturen, tages i betragtning samt sikre en retfærdig strategi for genopretningen i byer og bynære områder; 6. opfordrer kraftigt medlemsstaterne til at sikre, at de nationale genopretningsplaner tager højde for de særlige socioøkonomiske, geografiske og miljømæssige forhold og karakteristika i det pågældende lokalområde, lokalsamfundet og den regionale kontekst samt de relevante genopretningsbehov, især når der er tale om yderst sårbare økosystemer såsom regionerne i den yderste periferi, øer, bjergregioner, tørvemoser og vådområder og andre områder med mange endemiske eller truede arter og tillige økosystemer i byerne.
Udvalget opfordrer til, at der i naturgenopretningsloven lægges udtrykkeligt vægt på særligt sårbare økosystemer gennem anerkendelse af deres særlige forhold og genopretningsbehov; 7. insisterer på, at vigtigheden af biokulturelle interaktioner med hensyn til at forme lokal identitet og fremme landbrugslandskaber med en høj kulturel og naturlig værdi anerkendes, da de udgør kernen i en vellykket sammenkobling af kulturel identitet og økosystemer på globalt plan; 8. bifalder, at Kommissionen i naturgenopretningsloven har medtaget en omfattende konsekvensanalyse, der vedrører anvendelsen af både nærhedsprincippet og proportionalitetsprincippet.
Begrundelsen herfor bygger på forslagets europæiske merværdi og udrulningen af foranstaltninger, der følger af EU's kompetencer inden for miljø og klimaændringer, og er i overensstemmelse med nærhedsprincippet og proportionalitetsprincippet.
Udvalget gør imidlertid opmærksom på, at artikel 6 ikke nævner de direkte og indirekte virkninger såsom de økonomiske konsekvenser og indvirkningen på medlemsstaternes interne forvaltnings- og retssystemer; 9. understreger økosystemernes helt afgørende rolle som kulstoflagre og beskyttelse mod virkningerne af klimaændringerne.
Dette kræver ikke kun ophør af skadelig praksis som skovrydning, arealbefæstelse og tørveudvinding, men også målrettet beskyttelse og genopbygning som genopretning af vandløb, tørvemoser og vådområder; 10. påpeger, at der i forordningen skal tages hensyn til de forskellige omstændigheder og udgangspunkter, både på nationalt og lokalt plan, f.eks.
med hensyn til administrativ opdeling, tæthed og grønne områder samt lokale og nationale behov.
Integrerede tilgange til udvikling af byer og lokalsamfund på lokalt plan bør derfor styrkes, og definitioner og krav skal være klare og relevante i hele Unionen; 11. understreger, at byer og kommuner bør øge deres modstandsdygtighed over for klimaændringerne ved at beskytte, fremme og genoprette blå infrastruktur og genoprette kanaler og vandløb og skabe små vandområder.
Udvalget opfordrer medlemsstaterne til inden for rammerne af forordningen at sikre, at alle byer og kommuner med over 20 000 indbyggere udvikler, vedtager og gennemfører planer for hurtig udvidelse af grønne og blå områder.
A. Integration af og sammenhæng i politikker 12.
Det Europæiske Regionsudvalg gentager, at det er vigtigt at integrere naturgenopretningsloven i de eksisterende lokale, regionale og øvrige subnationale politikker og strategier, og understreger behovet for passende instrumenter og mekanismer, der styrker lovens obligatoriske karakter og kvalitative effektivitet på lokalt og subnationalt plan.
Udvalget understreger samtidig, at de lokale og regionale myndigheders evne til at bidrage med deres lokale viden og løsninger for at nå de fælles naturbeskyttelsesmål skal styrkes og ikke må hindres.
Uanset den administrative struktur af lokale administrative enheder skal byområder behandles som funktionelle enheder; 13. understreger, at genopretningsforanstaltninger, navnlig på lokalt plan, er en del af klimaindsatsen og byplanlægningen, som skal gennemføres af byer og regioner gennem ambitiøse politikker på tværs af administrative grænser og efter en vurdering af de enkelte foranstaltningers samlede effektivitet;